dh-unibe/image-text_koenigsfelden-charters-post-1500 huggingface dataset:
Allen den, die disen brief ansehent odˀ hoͤrent lesen, ✳ kunden und vˀgechen ✳ wir, ✳ dù abtissenne und ✳
der ✳ ✳ cōvent ✳ gemeinlich ✳ dez gotzhuses ze Kungesvelt in Costentzer pisten, ✳ daz wir einhelleclich ✳
ùber ein komen sien ✳ mit ✳ ✳ Wˀnhˀ dem schulth̄, burgˀ ze Arowe, ✳ umb den stozse ✳ un̄ ùbˀgrif, ✳ so ✳
uns dˀ selbe Wˀnhˀ tèt, ✳ an einer matten, gelegen ze Bùchze ✳ un̄ horte ✳ ✳ in daz guͦt ze Sure, ✳ daz
da buwet ✳ ✳ Burgi der Lange. ✳ also daz der egn̄ Wˀnh̄ ✳ umb den selben ùbˀgrif uns hat
gegeben un̄ widerleit ✳ ein mattē, ist gelegen ze Sure in dem banne, ✳ in den nideren mattē
ruͤret einhalb ✳ an Heideggˀs mattē un̄ anderhalb an die mattē, ✳ dù in den hoff ze Sure hoͤret,
mit dem gedinge ✳ sien wir ze beiden siten ✳ dez vorgn̄ ûbˀgrifes ûber ein komen, ✳ also ✳ daz der
egedacht ✳ ✳ Wˀnher ✳ un̄ sin erben ✳ die selben mattē ze Bùchze han ✳ un̄ niesen sùllen jemˀ me ✳ ane
unsˀ un̄ unser nachkomē widerrede, ✳ un̄ da wider ✳ so sùllen ✳ aber wir ✳ un̄ unsˀ nachkomen die
gnanden mattē ze Sure ✳ han ✳ un̄ niesen ✳ an dez egendachtē Wˀnh̄ ✳ un̄ siner erben widerrede. ✳ ✳
un̄ har umb ✳ ze einē offēne urkunde ✳ un̄ waren gezùgsami der selben gedinge ✳ hein wir, dù
abtissenne ✳ un̄ dˀ cōvente dez gotzhuses ze Kungesvelt in Costentzer pisten ✳ unsers cōventz
ingesigel ✳ gehencket an disen brief, vùr uns un̄ unsˀ nachkomē, ✳ da ze gegni wiren ✳ hˀr ✳ ✳
Heinr̄ von Rore, ✳ rittˀ, Ruͧdegˀ der Schenken, ✳ schulth̄ ze Brugg, ✳ Joh̄ Stiebˀ, kilchˀr ze Ottenbach,
Niclaus von Holdˀn, burgˀ ze Arowe, ✳ un̄ ander erber lùte gnuͦg, ✳ die ez sachē ✳ un̄ horten. ✳
dirr brief wart gegeben ze Kungesvelt ✳ an dˀ nechstē mitwochun nach sant Johans tag
ze sùngichtē, ✳ do man zalt von gottes gebùrt drùzehenhundtˀ un̄ vierzig jar, dar nach
in dem ersten jar.
Königsf. 192
341
K
K ✳ 5 ✳
Staatsarchiv
AARGAU
ùber ein matten
ze Arowa ✳
ein tùsch br₎ um̄
zwo matt₎
eine zuͦ Bùchs ✳
die ander zuͦ
Sùr geleg₎
die lit
ze Sura dˀ ander b✳
✳ l ✳